《次韵师时发溪桥晚眺》
宋代·郭印

卧溪古木势蜿蜒，伫立斜阳旅思宽。
湍没岸痕知涨溢，风生水面觉清寒。
静容桃李敷浓荫，暖放凫鹥浴短翰。
隐约渭滨真彷佛，行藏都付一渔竿。

作者简介：宋成都双流人，字信可，晚号亦乐居士。郭绛子。徽宗政和进士。累任铜梁、仁寿等县令。高宗绍兴十八年，以任永康军通判时牒试避亲、举人不当降一官。终部刺史。与秦桧有庠序旧，绝不与通，家居十八年。性嗜水竹。工诗，与蒲大受、冯时行、何耕道为诗友。有《云溪集》。